Økonomien til den årlige begivenhed halter nemlig, og det kan få konsekvenser for kvaliteten af arrangementet, når verdens 32 bedste surfere kommer til Klitmøller - også kendt som Cold Hawaii - i september. - Som det er nu, er det lidt svært at få enderne til at nå sammen, siger eventmanager for Cold Hawaii, Robert Sand. Begivenheden koster i alt 2,2 millioner kroner, men finansieringen er endnu ikke på plads. - Hvis vi ikke får alle de økonomiske midler ind, må vi muligvis skære en pressemedarbejder fra eller nedgradere beredskabet for at livestreame, når surferne er på vandet, fortæller Robert Sand. Det er dog sikkert, at World Cuppen bliver afholdt, da hovedsponsorerne er hjemme.

Opsummering:
Når windsurfernes World Cup kommer til Klitmøller, er det ikke sikket, at hele verden kan se med.